Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [3. számú melléklet a 26/1997. (VII. 10.) MKM rendelethez]
Paragraph Index: 77

6. évfolyam Szókincs: 1000 aktív és 500 passzív lexikai egység. Beszédértés A tanuló értse meg és hajtsa végre a bonyolultabb utasításokat. Értsen meg összefüggő, a témákkal kapcsolatos, kevés ismeretlen nyelvi elemet tartalmazó nyelvi szöveget, tudja azt összefoglalni, lényegét kiemelni. Tudja megoldani a szöveggel kapcsolatos feladatokat. Tudja megállapítani a beszélő szándékát, érzelmeit az intonációból. Értsék a korosztályuknak megfelelő tartalmú szöveget globálisan, valamint fejlesszék ki a szelektív hallás utáni értés technikáját autentikus hanganyagok segítségével. Beszédkészség Tudja a tanuló a tanult memorizált anyagot pontos kiejtéssel, hangsúllyal, intonációval és megfelelő beszédsebességgel elmondani. Tudjon embereket, tárgyakat és helyeket egyszerűen jellemezni, képeket leírni. Minta alapján legyen képes rövid leírást adni, tudjon elmondani egyszerűen, de összefüggően eseménysort, tudjon beszélni a mindennapi életben vele, családjával és társaival történtekről, tudjon hasonlóságot és különbséget megállapítani. 2001/28/II. szám Legyen képes megjegyzéseket fűzni a látott vagy hallott eseményekhez, olvasott szöveghez. A tanult szókincs és struktúrák felhasználásával életszerű helyzetekben tudjon kérdezni, válaszolni, útbaigazítani, információt kérni és adni. Legyen képes mintapárbeszédeket más szituációkra kreatívan átalakítani. Megértési problémáihoz tudjon segítséget, engedélyt, beleegyezést kérni. Tudjon memoritereket elmondani, előadni. Értesse meg magát számára ismeretlen, anyanyelvi személlyel. Tudja alkalmazni a tanult udvariassági, társalgási fordulatokat. Olvasásértési készség Tudjanak érthetően, jó intonációval, jó ritmusban szöveget felolvasni. Legyenek képesek az olvasott szöveggel kapcsolatos egyszerű feladatokat megoldani. Legyen képes az olvasott szöveg lényeges információit az elvárható nyelvi szinten néhány mondatban idegen nyelven is összefoglalni. Gyakorolja továbbra is az egy- és kétnyelvű szótárak használatát. Ismerkedjen meg a különféle szövegtípusokkal, és legyen képes ezeket felhasználni a mindennapi életben is (pl. étlap, recept, utcai feliratok, hirdetések stb.). Tudják a tanulók az egyes ismeretlen szövegrészek jelentését a szövegösszefüggésekből kikövetkeztetni. Ismerjék fel a tanult nyelvi elemeket, szerkezeteket ismeretlen szövegben. Próbálkozzanak minél több autentikus szöveg olvasásával és megértésével. Írásbeli készség Tudjanak jó helyesírással tollbamondás után ismert nyelvtani elemekből és szókincsből álló szöveget leírni. Tudjanak nyelvi modell alapján önállóan egyszerűbb eseménysort (az idő érzékeltetésével), valamint folyamatokat leírni, több mondatból álló különböző típusú hosszabb (100—120 szóból álló) szöveget alkotni (pl. párbeszéd, leírás, elbeszélés stb.). Minta alapján tudjanak különböző szövegtípusokat írni (pl. hirdetés, meghívó, kérdőívek, üzenet stb.). Tudjanak képeslapot, rövid baráti levelet fogalmazni figyelembe véve a formai sajátosságokat. Próbálkozzon különböző szövegtípusok írása során megfelelő stiláris eszközöket alkalmazni. Legyen képes álláspontját írásban is közölni. Általános minimum követelmények a 6. évfolyam végére A nyelvhasználat szintje (megegyezik az Európai Tanács által kiadott ajánlás A 2 szintjével). Tartalom Nyelvhelyesség Folyamatosság Interakció Koherencia Alapvető mintamondatokat használ begyakorolt szavakkal és kifejezésekkel, néhány szóval, kevés információval, egyszerű mindennapi szituációban. Helyesen használ egyszerű szerkezeteket, de még rendszeresen elkövethet alapvető hibákat. Megérteti magát rövid mondatokkal, tarthat szünetet, hogy újrakezdje és újrafogalmazza gondolatait. Egyszerű és rutinszerű nyelvi helyzetekben tud kommunikálni. Számára ismeretlen helyzetekben még bizonytalan lehet, sok mindent megért, de még nem mindig képes a beszélgetésbe aktív módon bekapcsolódni. Képes gondolatait összefűzni, és ezáltal a dolgokhoz való viszonyulását kifejezni. 2001/28/II. szám A továbbhaladás feltételei a 7—8. évfolyamon

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes